ประกาศคณะกรรมการกํากับหลักทรัพย์และตลาดหลักทรัพย์ที่ กธ. 12/2542เรื่อง หลักเกณฑ์ เงื่อนไข และวิธีการประกอบกิจการการยืมและให้ยืมหลักทรัพย์ (ฉบับที่ 2) อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 5 แห่งกฎกระทรวง ฉบับที่ 9 (พ.ศ. 2540) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ ข้อ 1 ให้เพิ่มความต่อไปนี้เป็น (3) ของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กด. 29/2540 เรื่อง หลักเกณฑ์ เงื่อนไข และวิธีการประกอบกิจการการยืมและให้ยืมหลักทรัพย์ ลงวันที่ 31 กรกฎาคม พ.ศ. 2540 "(3) เพื่อให้ผู้ยืมหรือบุคคลอื่นสามารถปฏิบัติตามความผูกพันตามประเภทหรือลักษณะที่สํานักงานประกาศกําหนด" ข้อ 2 ให้เพิ่มความต่อไปนี้เป็นข้อ 9/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กด. 29/2540 เรื่อง หลักเกณฑ์ เงื่อนไข และวิธีการประกอบกิจการการยืมและให้ยืมหลักทรัพย์ ลงวันที่ 31 กรกฎาคม พ.ศ. 2540 "ข้อ 9/1 ในกรณีที่ผู้ให้ยืมเป็นนิติบุคคลดังต่อไปนี้ ผู้ประกอบกิจการและผู้ให้ยืมอาจมีข้อตกลงในการดําเนินการตามความในข้อ 7 (1) หรือ (2) หรือข้อ 9 ไว้ให้ชัดเจนเป็นประการอื่นก็ได้(1) ธนาคารแห่งประเทศไทย (2) กองทุนเพื่อการฟื้นฟูและพัฒนาระบบสถาบันการเงิน(3) ธนาคารเพื่อการนําเข้าและการส่งออกแห่งประเทศไทย(4) บรรษัทเงินทุนอุตสาหกรรมแห่งประเทศไทย (5) ธนาคารพาณิชย์ (6) บริษัทเงินทุน (7) บริษัทหลักทรัพย์(8) บริษัทประกันชีวิต(9) สถาบันการเงินต่างประเทศที่กระทําเพื่อประโยชน์ของตนเอง หรือในฐานะตัวแทนของบุคคลอื่นที่ไม่มีภูมิลําเนาในประเทศไทย(10) กองทุนรวม(11) กองทุนสํารองเลี้ยงชีพ(12) กองทุนส่วนบุคคล(13) กองทุนบําเหน็จบํานาญ(14) นิติบุคคลอื่นที่สํานักงานประกาศกําหนดในกรณีที่ผู้ให้ยืมหลักทรัพย์ตามวรรคหนึ่งมีข้อตกลงกับผู้ประกอบกิจการว่าผู้ให้ยืมหลักทรัพย์ไม่ประสงค์จะเรียกหลักประกันจากผู้ยืม ผู้ประกอบกิจการต้องแจ้งให้ผู้ให้ยืมดังกล่าวทราบและเข้าใจความเสี่ยงจากการให้ยืมหลักทรัพย์โดยไม่เรียกหลักประกันด้วย" ข้อ 3 ให้เพิ่มความต่อไปนี้เป็นข้อ 10/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กด. 29/2540 เรื่อง หลักเกณฑ์ เงื่อนไข และวิธีการประกอบกิจการการยืมและให้ยืมหลักทรัพย์ ลงวันที่ 31 กรกฎาคม พ.ศ. 2540 "ข้อ 10/1 ในการยื่นคําขอรับใบอนุญาตประกอบกิจการ หากผู้ยื่นคําขอรายใดขอจํากัดขอบเขตการประกอบธุรกิจการยืมและให้ยืมหลักทรัพย์ของตนไว้ ไม่ว่าการจํากัดขอบเขตจะเป็นไปในรูปแบบใด เมื่อผู้ยื่นคําขอรายนั้นได้รับใบอนุญาตแล้ว การประกอบกิจการการยืมและให้ยืมหลักทรัพย์ของผู้รับใบอนุญาตดังกล่าวต้องอยู่ภายในขอบเขตธุรกิจที่ขอจํากัดไว้ ในกรณีที่ผู้ประกอบกิจการตามวรรคหนึ่งประสงค์จะขอผ่อนคลายหรือยกเลิกการจํากัดขอบเขตในการประกอบกิจการ ผู้ประกอบกิจการรายนั้นต้องได้รับความเห็นชอบจากสํานักงานก่อน ทั้งนี้ ในการขอรับความเห็นชอบ ผู้ประกอบกิจการจะต้องแสดงเอกสารหลักฐานเกี่ยวกับแผนงาน ระบบงานในการปฏิบัติการหรือการให้บริการ ระบบการควบคุมภายใน และระบบการบริหารความเสี่ยง ในการประกอบกิจการการยืมและให้ยืมหลักทรัพย์ ที่แสดงได้ว่าผู้ประกอบกิจการมีความพร้อมและสามารถปฏิบัติตามหลักเกณฑ์ในส่วนที่ใช้บังคับกับกิจการส่วนที่ขอผ่อนคลายหรือยกเลิกข้อจํากัดนั้นได้ ผู้ประกอบกิจการตามวรรคหนึ่งต้องติดประกาศที่แสดงถึงการประกอบกิจการแบบจํากัดขอบเขตไว้ในที่เปิดเผย และแจ้งข้อเท็จจริงดังกล่าวให้บุคคลที่จะเป็นลูกค้าหรือคู่สัญญาของตนทราบอย่างชัดแจ้ง" ข้อ 4 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศ ณ วันที่ 26 พฤษภาคม พ.ศ. 2542 (นายธารินทร์ นิมมานเหมินท์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์